IHF Svjetsko rukometno prvenstvo 2023.
<s>IHF Svjetsko rukometno prvenstvo 2023. bilo je 28.</s><s>Svjetsko prvenstvo u rukometu, koje se od 11. do 29. siječnja 2023. godine održalo u Poljskoj i Švedskoj.</s><s>Poljska i Švedska dobile su domaćinstvo 2015. godine, čime je ovo prvenstvo postalo drugo u historiji koje je organizirano u više država (nakon 2019.), što je uobičajena praksa u slučaju EHF Eura.</s><s>Švedskoj je ovo bilo ukupno peto domaćinstvo, dok je Poljska po prvi puta dobila organizaciju Svjetskog prvenstva.</s>

<s>Službena maskota prvenstva bila je vjeverica Pax.</s>

<s>Na turniru su sudjelovale 32 reprezentacije iz pet kontinentalnih saveza.</s><s>Aktualni branitelj naslova bila je Danska, koja je osvojila dva prethodna svjetska prvenstva te koja je uspjela po drugi puta obraniti titulu prvaka, postavši tako prva i jedina reprezentacija koja je tri puta za redom bila svjetski prvak; u finalu je pobijedila Francusku.</s><s>U utakmici za broncu, Španjolska je nakon preokreta pobijedila domaćina Švedsku i tako obranila broncu iz 2021. godine.</s><s>Najbolji strijelac turnira bio je danski reprezentativac Mathias Gidsel, koji je postigao 60 golova u 9 utakmica, a koji je ujedno proglašen i najboljim igračem turnira.</s><s>Najboljim golmanom proglašen je njemački golman Andreas Wolff, dok je novoutemeljnu nagradu za najboljeg mladog igrača dobio njegov reprezentativni kolega Juri Knorr.</s>

<s>Izbor domaćina</s>

<s>Inicijalno, ukupno je osam zemalja izrazilo namjeru da organiziraju prvenstvo 2023. godine i sve su zemlje izrazile želju da budu samostalni organizatori turnira.</s><s>Izuzev Južne Koreje, sedam europskih zemalja - Francuska, Mađarska, Norveška, Poljska, Slovačka, Švedska i Švicarska - izrazilo je namjeru, međutim do krajnjeg roka za slanje službenih kandidatura, koji je bio 15. travnja 2015. godine, samo su dvije ponude ostale kao službene:</s>

<s>/</s>

<s>Mađarska je tako ostala jedina od inicijalnih kandidata koja je ostala pri samostalnoj kandidaturi, dok su se savezi Poljske i Švedske u međuvremenu dogovorili za slanje zajedničke kandidature za suorganizaciju.</s><s>Odluka je inicijalno trebala biti donesena 4. lipnja 2015. godine, ali je pomaknuta za 6. studenog iste godine, kada je održan kongres u Sočiju.</s><s>Na kongresu su Poljska i Švedska izabrane kao domaćini; službeni rezultati glasovanja nisu objavljeni.</s>

<s>Dvorane</s>

<s>Iako je dodjela domaćinstva odrađena 2015. godine, konačni popis dvorana i gradova domaćina potvrđen je tek 2021. godine, kada je službeno potvrđeno da će se prvenstvo igrati u ukupno devet dvorana u devet gradova; četiri grada su u Poljskoj (Kraków, Gdańsk, Katowice, Płock), a a pet u Švedskoj (Stockholm, Malmö, Göteborg, Jönköping, Kristianstad).</s><s>Utakmica otvaranja igrat će se u Katowicama, dok će se finale igrati u Stockholmu.</s><s>Konačni popis dvorana izgleda ovako:</s>

<s>Pregled momčadi i kvalifikacija</s>

<s>Kvalifikacije za ovo prvenstvo koristile su isti promijenjeni format koji se koristio i za prethodno prvenstvo.</s><s>Temeljem tog formata, domaćini (Poljska i Švedska) i branitelj naslova (Danska) imali su direktan plasman, dok je svaka pojedina kontinentalna zona dobila minimalni broj osiguranih mjesta.</s><s>Prema tim kvotama, Africi su pripadala minimalno četiri mjesta, kao i Aziji i Europi, međutim broj mjesta za Europu smanjen je na tri jer su dvije europske zemlje suorganizatorice prvenstva, tako da je Europa izgubila jedno od svojih mjesta.</s><s>Kako se bivša panamerička zona sada podijelila na dvije zone, tri su mjesta pripala Južnoj i Srednjoj Americi, dok su Sjeverna Amerika i Karibi dobili jedno mjesto.</s><s>Jedno je mjesto namijenjeno i Oceaniji, međutim samo u slučaju da njihov predstavnik zauzme najmanje peto mjesto na Azijskom prvenstvu; kako se potonji scenarij nije dogodio, IHF je odlučio aktivirati svoje pravo na dodatnu pozivnicu.</s><s>Uz sve ovo, 12 dodatnih kontinentalnih mjesta dodijeljeno temeljem plasmana na prethodnom turniru, odnosno radilo se o reprezentacijama koje su bile rangirane od 1. do 12. mjesta na turniru.</s><s>Temeljem ovog kriterija, Europa je dobila devet dodatnih mjesta, dok je po jedno pripalo Aziji, Africi i Južnoj/Centralnoj Americi.</s>

<s>Sustav kvalifikacija ostao je nepromijenjen, s tim da su ovaj put svi kvalifikacijski turniri odigrani jer nije bilo otkazivanja kao za turnir 2021. godine, kada je dobar dio turnira otkazan zbog pandemije koronavirusa.</s><s>Tako su tri europske reprezentacije osigurale nastup kroz EHF Euro 2022., dok je ostalih devet reprezentacija nastup izborilo kroz kvalifikacije koje su se igrale od studenog 2021. do travnja 2022. godine; jedino je Belgija izborila svoj debi bez borbe jer je Rusija u međuvremenu izbačena iz svih natjecanja zbog invazije na Ukrajinu.</s><s>Ostali kontinentalni predstavnici izabrani su na kontinentalnim turnirima svojih zona, dok su dvije europske reprezentacije (Nizozemska i Slovenija) dobile pozivnice.</s><s>Konačni popis kvalificiranih momčadi izgledao je ovako:</s>

<s>Kvalificirane momčadi</s>

<s>Ždrijeb</s>

<s>Kvalificirane momčadi raspoređene su u četiri jakosne skupine temeljem važećih IHF-ovih pravila.</s><s>Domaćini Poljska i Švedska imali su pravo birati svoje grupe, ali svaki je od njih također imao pravo rasporediti tri druge kvalificirane reprezenetacije; tako je Španjolska raspoređena u grupu A (Kraków), Norveška u grupu F (Kraków), Njemačka u grupu E (Katowice), Island u grupu D (Kristianstad), Danska u grupu H (Malmö) i Egipat u grupu G (Jönköping).</s><s>Sam ždrijeb održan je 2. srpnja 2022. godine u zgradu Simfonijskog orkestra Poljskog narodnog radija u Katowicama; u trenutku ždrijeba nisu bili poznati predstavnici Afrike, čije se prvenstvo igralo sredinom srpnja.</s><s>Jakosne skupne izgledale su ovako (afričke momčadi postale su poznate tek naknadno, što je reflektirano u tablici):</s>

<s>Suci</s>

<s>IHF je 16. studenog 2022. godine objavio službeni popis svih sudačkih parova koji će sudjelovati na prvenstvu.</s><s>U odnosu na ranije godine, broj glavnih sudačkih parova povećan je na 25, uz 6 rezervnih parova.</s><s>Konačni popis izgledao je ovako:</s>

<s>Preliminarna faza</s>

<s>Nedugo nakon održanog ždrijeba, IHF je 28. listopada 2022. godine potvrdio preliminarni raspored igranja za cijeli turnir, zajedno sa službenim vremenikom cijelog natjecanja.</s>

<s>Zbog povećanog broja reprezentacija, ovaj je turnir doživio promjene u preliminarnoj fazi.</s><s>Reprezentacije su raspoređene u osam grupa po četiri reprezentacije.</s><s>Po tri reprezentacije iz svake grupe prolaze u drugi krug, dok osam posljednjeplasiranih reprezentacija iz preliminarne faze odlazi u President's Cup, gdje dalje razigravaju za plasman od 25. do 32. mjesta.</s>

<s>Kriterij rangiranja</s>

<s>Ukoliko se u fazi po grupama dogodi da dvije ili više momčadi imaju jednak broj bodova nakon svih odigranih utakmicama, njihovo rangiranje odvijet će se prema sljedećem redoslijedu kriterija:
 broj bodova dobiven u međusobnim susretima
 gol razlika u međusobnim susretima
 broj golova postignut u međusobnim susretima (ako više od dvije ekipe imaju jednako bodova)
 gol razlika u svim utakmicama
 broj golova u svim utakmicama
 izvlačenje kuglica</s>

<s>Grupa A (Kraków)</s>

<s>Grupa B (Katowice)</s>

<s>Grupa C (Göteborg)</s>

<s>Grupa D (Kristianstad)</s>

<s>Grupa E (Katowice)</s>

<s>Grupa F (Kraków)</s>

<s>Grupa G (Jönköping)</s>

<s>Grupa H (Malmö)</s>

<s>President's Cup</s>

<s>Grupa I</s>

<s>Grupa II</s>

<s>Utakmica za 31. mjesto</s>

<s>Utakmica za 29. mjesto</s>

<s>Utakmica za 27. mjesto</s>

<s>Utakmica za 25. mjesto</s>

<s>Drugi krug</s>

<s>Grupa I (Kraków)</s>

<s>Grupa II (Göteborg)</s>

<s>Grupa III (Katowice)</s>

<s>Grupa IV (Malmö)</s>

<s>Finalni krug</s>

<s>Četvrtfinale</s>

<s>Plasman za peto do osmog mjesta</s>

<s>Polufinala</s>

<s>Utakmica za sedmo mjesto</s>

<s>Utakmica za peto mjesto</s>

<s>Utakmica za treće mjesto</s>

<s>Finale</s>

<s>Nagrade</s>

<s>Plasman</s>

<s>Individualna postignuća</s>

<s>Bilješke</s>

<s>Četvrtfinalna utakmica između Francuske i Njemačke trebala je početi u 20:30, ali je zbog produžetaka u utakmici Norveške i Španjolske, koja se igrala od 18:00 u istoj dvorani, pomjerena za 20:50.</s><s>Ostale su utakmice započele prema ranije utvrđenim terminima.</s><s>Postojalo je nekoliko mogućih scenarija za odigravanje polufinalnih utakmica, ovisno o tome jesu li se domaćini Poljska i Švedska plasirali u polufinale.</s><s>Da se Poljska plasirala, ona bi svoje polufinale igrala u Gdańsku; da se Švedska plasirala, ona bi svoje poluifinale igrala u Stockholmu.</s><s>Potencijalni poluifinalni ogled između Poljske i Švedske igrao bi se u Stockholmu.</s><s>Za slučaj da se nijedna reprezentacija nije kvalificirala, prvo polufinale igralo bi se u Gdańsku, a drugo u Stockholmu.</s>

<s>Reference</s>

<s>Vanjske veze 
Službena stranica 
Svjetsko prvenstvo 2023. na stranicama IHF-a</s>

<s>M2023
Rukomet u Poljskoj
Rukomet u Švedskoj
2023</s>

